Notum sit cunctis fidelibus christianis, tam presentibus quam futuris, quod ego Enricus de Castaniaco Domino Deo et sanctis apostolis ejus Petro et Paulo, ad locum Cluniacum, ubi preesse videtur domnus Hugo abbas, aliquid de mea hereditate, que est sita in pago Matisconensi, in villa que dicitur Vernollio, donavi, videlicet de molendini qui est super Craonnam fluvium et terra secus illum que est Inter Duas Aquas, et de alia parte listam terre que tenet a terra Sancti Petri usque ad viam, omnem partem quam ibi habebam. Hoc autem notum sit omnibus, quod in hac hereditate habebam omnem medietatem. Ut autem suprascripta hereditas libera remaneret, accepi ego Enricus a Stephano monacho triginta et quatuor solidos denariorum, et unum cartallum frumenti, et tres sextarios vini. Propterea hanc donationem firmo et laudo ego Henricus et uxor mea Agnes et filii mei Wichardus et Giraldus, et frater meus Bernardus, et uxor sua et filii sui, et Bernardus miles de Vernolio, consobrinus meus. Stephanus monachus hoc fecit, et testi sunt: Lanbertus prepositus, Arlebaldus prepositus, Durannus presbiter de Mooin et frater ejus Arlebaldus, et Giraldus Mostillius.